මීගමුව සංචාරක කලාපය තුළ අද වනවිට හෝටල් අවන්හල් හා සංචාරක නිවාස ප්‍රමාණය එක්දහස් පන්සියය ඉක්මවා තිබුණද එදා එහි තිබුණේ මීගමුව තානායම ඇතුළු හෝටල් කිහිපයක් පමණි. ආයුර්වේද සම්බාහන මධ්‍යස්ථාන ඒ වනවිට මීගමුවේ නොතිබුණු අතර එවැනි අවශ්‍යතාවන් සඳහා සංචාරකයින් යොමු කෙරුණේ දඹුල්ල, හබරණ හා බණ්ඩාරවෙල යන ප්‍රදේශවල පිහිටි ආයුර්වේද සම්බාහන ආයතන වෙතය. එහි අනුමැතිය ලත් ආයුර්වේද වෛද්‍යවරයකු යටතේ සම්බාහන කටයුතු සිදුවිය. එහෙත් අදවනවිට මීගමුව පුරා ස්පා හෙවත් සම්බාහන මධ්‍යස්ථාන පිහිටා තිබේ. ඒවායේ සංචාරකයින් පිනවීමට ඇත්තේ වෙනම ක්‍රියාවලියකි. මීගමුවේ ඇති සුන්දරත්වය වෙරළේ අසිරිය හා මීගමුවටම ආවේණික වූ මුහුදු මාළු කෑම වේලක රසය අලෙවි කිරීම වෙනුවට සම්බාහනයට මුල්තැන්දීම මෙහි සංචාරක ව්‍යාපාරය කඩාවැටීමට හේතුවක්ව පවතින බව බොහෝ දෙනාගේ අදහසය.
මීගමුවේ සංචාරක ව්‍යාපාරය කඩා වැටීමට හේතුවක් වන්නේ කුමක්ද?
සම්බාහනයට මුල්තැන්දීම